****

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL pritarimo klaipėdos pedagoginės psichologinės tarnybos dalyvavimui projekte pagal europos sąjungos 2014–2020 m. interreg v-a latvijos ir lietuvos bendradarbiavimo per sieną programą**

2017 m. birželio 29 d. Nr. T2-144

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 42 punktu, Klaipėdos miesto savivaldybės taryba nusprendžia:

1. PritartiKlaipėdos pedagoginės psichologinės tarnybos dalyvavimui projekte „Socialinių paslaugų ir socialinės įtraukties plėtra pažeidžiamoms grupėms“ (toliau – Projektas) pagal Europos Sąjungos 2014–2020 m. INTERREG V-A Latvijos ir Lietuvos bendradarbiavimo per sieną programą.

2. Įpareigoti Klaipėdos miesto savivaldybės administraciją užtikrinti šiam Projektui būtinų ir apyvartinių išlaidų padengimą – rengiant 2018 ir 2019 metų savivaldybės biudžeto projektus kasmet numatyti asignavimus (2018 m. – 43 276,00 Eur, 2019 m. – 7 640,00 Eur), reikalingus Projektui įgyvendinti.

3. Įpareigoti Klaipėdos pedagoginės psichologinės tarnybos direktorių pasirašyti visus dokumentus, susijusius su paraiškos teikimu ir dalyvavimu Projekte.

|  |  |
| --- | --- |
| Savivaldybės meras | Vytautas Grubliauskas |